CELEX: 22022D0190
Language: fi
Date: 2021-12-24 00:00:00
Title: EU–PLO-sekakomitean päätös N:o 2/2021, annettu 24 päivänä joulukuuta 2021, Euroopan unionin sekä Länsirannan ja Gazan alueen palestiinalaishallinnon välisen maataloustuotteiden, jalostettujen maataloustuotteiden sekä kalojen ja kalastustuotteiden kaupan edelleen vapauttamisesta kirjeenvaihtona tehdyn sopimuksen A kohdassa määrättyjen väliaikaisten muutosten jatkamisesta [2022/190]

14.2.2022   
               
               
                  FI
               
               
                  Euroopan unionin virallinen lehti
               
               
                  L 32/1
               
            
         EU–PLO-SEKAKOMITEAN PÄÄTÖS N:o 2/2021,
         annettu 24 päivänä joulukuuta 2021,
         Euroopan unionin sekä Länsirannan ja Gazan alueen palestiinalaishallinnon välisen maataloustuotteiden, jalostettujen maataloustuotteiden sekä kalojen ja kalastustuotteiden kaupan edelleen vapauttamisesta kirjeenvaihtona tehdyn sopimuksen A kohdassa määrättyjen väliaikaisten muutosten jatkamisesta [2022/190]
         EU–PLO-SEKAKOMITEA, joka
         ottaa huomioon Brysselissä 24 päivänä helmikuuta 1997 allekirjoitetun Euroopan yhteisöjen ja niiden jäsenvaltioiden sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) väliaikaisen Euro–Välimeri-assosiaatiosopimuksen kaupasta ja yhteistyöstä, ja erityisesti sen 63 artiklan 2 kohdan,
         ottaa huomioon 13 päivänä huhtikuuta 2011 allekirjoitetun Euroopan unionin sekä Länsirannan ja Gazan alueen palestiinalaishallinnon välisen maataloustuotteiden, jalostettujen maataloustuotteiden, kalojen ja kalastustuotteiden kaupan edelleen vapauttamisesta ja Euroopan yhteisön sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) välisestä assosioinnista tehdyn väliaikaisen Euro–Välimeri-assosiaatiosopimuksen muuttamisesta kirjeenvaihtona tehdyn sopimuksen, ja erityisesti sen C kohdan 1 kohdan a alakohdan,
         sekä katsoo seuraavaa:
         
                     (1)
                  
                  
                     Euroopan yhteisöjen ja niiden jäsenvaltioiden sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) väliaikaisen Euro–Välimeri-assosiaatiosopimuksen kaupasta ja yhteistyöstä, jäljempänä ’väliaikainen assosiaatiosopimus’, 63 artiklan 1 kohdassa annetaan Euroopan unionin ja palestiinalaishallinnon kauppaa ja yhteistyötä käsittelevälle sekakomitealle, jäljempänä ’sekakomitea’, toimivalta tehdä päätöksiä väliaikaisessa assosiaatiosopimuksessa tarkoitetuissa tapauksissa sekä tapauksissa, jotka ovat välttämättömiä kyseisessä sopimuksessa määrättyjen tavoitteiden saavuttamiseksi.
                  
               
                     (2)
                  
                  
                     Euroopan unionin sekä Länsirannan ja Gazan alueen palestiinalaishallinnon välisen maataloustuotteiden, jalostettujen maataloustuotteiden, kalojen ja kalastustuotteiden kaupan edelleen vapauttamisesta ja Euroopan yhteisön sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) välisestä assosioinnista tehdyn väliaikaisen Euro–Välimeri-assosiaatiosopimuksen muuttamisesta kirjeenvaihtona tehdyn sopimuksen, jäljempänä ’kirjeenvaihtona tehdyn sopimuksen C kohdan 1 kohdan a alakohdan nojalla sekakomitea voi tehdä päätöksen kirjeenvaihtona tehdyn sopimuksen A kohdassa määrättyjen väliaikaisten muutosten voimassaolon jatkamisesta.
                  
               
                     (3)
                  
                  
                     Tällaisen päätöksen tekemiselle sekakomiteassa on asetettu määräaika, jotta toimijat voivat mukautua uuteen tilanteeseen, eikä se sellaisenaan vaikuta sekakomitean toimivaltaan. Molemmat osapuolet ilmoittivat jo vuonna 2020 aikomuksistaan jatkaa väliaikaisia muutoksia kymmenen vuoden ajan.
                  
               
                     (4)
                  
                  
                     Sekakomitean työjärjestyksen 10 artiklassa määrätään mahdollisuudesta tehdä päätöksiä kirjallista menettelyä noudattaen istuntojen välillä molempien osapuolten suostumuksella,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Jatketaan Euroopan unionin sekä Länsirannan ja Gazan alueen palestiinalaishallinnon välillä maataloustuotteiden, jalostettujen maataloustuotteiden sekä kalojen ja kalastustuotteiden kaupan edelleen vapauttamisesta ja Euroopan yhteisön sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) välisestä assosioinnista tehdyn väliaikaisen Euro–Välimeri-assosiaatiosopimuksen muuttamisesta kirjeenvaihtona tehdyn sopimuksen A kohdassa määrättyjen väliaikaisten muutosten soveltamisaikaa kymmenellä vuodella.
         
         
            2 artikla
            
               1.   Tämä päätös tulee voimaan päivänä, jona se hyväksytään.
               Sitä sovelletaan 1 päivästä tammikuuta 2022.
            
            
               2.   Tämä päätös laaditaan väliaikaisen assosiaatiosopimuksen osapuolten virallisilla kielillä, ja kukin teksti on yhtä todistusvoimainen.
            
         
         
            Tehty Brysselissä 24 päivänä joulukuuta 2021.
            
               
                  Sekakomitean puolesta
               
               
                  Puheenjohtaja
               
               HALLERGARD